清明

杜牧·唐

清明时节雨纷纷，

路上行人欲断魂。

借问酒家何处有，

牧童遥指杏花村。

静夜思

李白·唐

床前明月光，

疑是地上霜。

举头望明月，

低头思故乡。

赤壁

杜牧·唐

折戟沉沙铁未销，

自将磨洗认前朝。

东风不与周郎便，

铜雀春深锁二乔。

题西林壁

苏轼·北宋

横看成岭侧成峰，

远近高低各不同。

不识庐山真面目，

只缘身在此山中。